cyanic-selkie/wikianc huggingface dataset:
Seideschwanz
Den Numm
De lëtzebuergeschen Numm Seideschwanz steet am lëtzebuergeschen Dictionnaire, mä zanter wéini e gebraucht gëtt steet net do. Den däitschen Numm Seidenschwanz ass am 16. Joerhonnert a Sachsen ënner der Form Seydenschwantz oder Seydenschwentzlin bekannt an huet sech am 17. Joerhonnert iwwer de ganzen däitsche Sproochraum verbreet. De Gattungsnumm Bombycilla, deen de franséischen Ornitholog Louis Pierre Vieillot am Joer 1808 kreéiert huet, ass eng wuertwiertlech Iwwersetzung vu Seideschwanz: bombyx (lat., gr.) heescht Seid, d'Wuert cilla gëtt ornithologesch vum Ufank vun der Neizäit un am Sënn vu Schwanz gebraucht (amplaz vu cauda, dem richtege laténgesche Wuert dofir). D'Bezeechnung Seideschwanz soll awer näischt mat dem Schwanz vum Vull ze dinn hunn, mä géif vum mhd. swenzlin oder swenzel kommen, woumat e Kleed mat enger Schleef, d'Schleef selwer (fr. traîne, queue) oder e laange Schleier bezeechent ginn ass. An deem Fall géif den Numm op déi seiden Hauf um Kapp vum Vull hiweisen.
Dat onberechenbaart Opdauche vum Vull a Mëtteleuropa ass als schlecht Omen interpretéiert ginn, als Ukënnegung vu Krich, Pescht, Deierecht oder Honger, dofir den Numm Peschtvull , deen et am Däitschen als Pestvogel och an Éisträich, der Schwäiz an a Schwaben gëtt, mat der Variant Pestvugel an der Géigend vu Münster. An Holland heescht en och pestvogel. D'Nimm Pestvogel, an analog dozou: Todtenvogel a Sterbevogel, sinn am Däitschen eréischt zanter dem 17. Joerhonnert schrëftlech beluecht; et schéngt awer wéi wann dës Bezeechnunge fir de Vull schonn am 14. Joerhonnert, zur Zäit vun der grousser Peschtepidemie an Europa, existéiert hätten.
Den exklusiv (?) lëtzebuergeschen Numm Hongervull oder Hongervillchen fir säin Deel erkläert sech domat, datt et besonnesch schro Wantere waren, wann de Vull a Mëtteleuropa migréiert ass, an d'Leit eng Hongersnout als Folleg vun der Keelt gefaart hunn.
Den Alphonse de la Fontaine (1865) gëtt kee lëtzebuergeschen Numm fir de Seideschwanz un. Hien nennt e Jaseur d'Europe, Jaseur de Bohême respektiv Geschwätziger Seidenschwanz. Hie schreift, de Seideschwanz géif nëmme ganz sporadesch bei eis an haarde Wanteren opdauchen an datt ee vun den Exemplairen aus senger Sammlung vum Kantonalpiqueur Michel Brandenbourg ëm 1850 um Lampertsbierg erluegt gi wier.
Certines
Den Numm Certines kënnt vum ale Franséischen essarter wat defrichéieren oder ofholze bedeit. Am Ufank huet d'Gemeng Essartines geheescht, aus deem no an no Certines gouf.
Jack Hawkins
Den Jack Hawkins, gebuer als John Edward Hawkins de 14. September 1910 zu Wood Green a gestuerwen den 18. Juli 1973 zu London, war en englesche Schauspiller.
Wichteg Filmer am Hawkins senger Carrière sinn Land of the Pharaohs (1955) vum Howard Hawks, Ben-Hur (1959) vum William Wyler, Lawrence of Arabia (1962) vum David Lean, Guns at Batasi (1964) vum John Guillermin a Lord Jim (1965) vum Richard Brooks.
Alisson Becker
Den Alisson Ramses Becker, och dacks just als Alisson ernimmt, gebuer den 2. Oktober 1992 zu Novo Hamburgo am Bundesstaat Rio Grande do Sul, ass e brasilianesche Foussballspiller op der Golkipp-Positioun.
Hien huet a senger Carrière ënner anerem fir den SC Internacional (2013–16), an zanter 2016 fir den italieeneschen AS Roum, gespillt. Zanter 2015 spillt den Alisson och fir déi brasilianesch Foussballnationalekipp.
Hien ass de Brudder vum brasilianesch-däitsche Foussballspiller Muriel.
Couvron-et-Aumencourt
Couvron-et-Aumencourt ass eng Gemeng am franséischen Departement Aisne an der Regioun Hauts-de-France.
Klaus Peter Weber
De Klaus Peter Weber, gebuer 1941 zu Berlin, ass en däitsche Cinematograph, deen zënter 1945 am Saarland wunnt. Hien huet d'Kameraaarbecht bei ville Filmer vum lëtzebuergesche Regisseur Andy Bausch gemaach, an ass Member vun der däitscher an der lëtzebuergescher Filmakademie.
An Däitschland
De Klaus Peter Weber huet eng Ausbildung als "Fernmeldetechniker" gemaach. Duerno ass hie Videoassistent an du Kameraassistent ginn, an huet vun 1972 u 40 Joer laang als Kameramann beim Saarländischer Rundfunk (SR) un iwwer 150 Documentairen a Reportage geschafft. Dofir ass hie ronderëm d'Welt gereest. An den 1980er huet hien och ugefaangen d'Kameraaarbecht fir Kinosfilmer ze maachen. 1981 huet hien de franséische Filmregisseur Claude Chabrol zéng Deeg laang bei den Dréiaarbechte vu sengem Film Nada begleet. 1993 huet hien d'Fernseeserie Die Gerichtsreporterin gefilmt, déi deemools deierst Produktioun an der Geschicht vum SR. Bei der Verfilmung vum Günter Grass sengem Roman Die Rättin (1997) war hien och derbäi.
Dernieft war de Klaus Peter Weber jorelaang de Cinematograph vun de saarlänneschen Episodë vun der Krimiserie Tatort ëm de Kommissär Max Palu (gespillt vum Jochen Senf). 1999 huet hien och bei enger Tatort-Episod Regie gefouert (Tatort: Strafstoß).
Tëscht 2007 an 2015 huet de Weber op der Héichschoul zu Furtwangen im Schwarzwald Kameraféierung a Liichtdramaturgie ënnerriicht.
Zu Lëtzebuerg
De Klaus Peter Weber an de lëtzebuergesche Regisseur Andy Bausch hu sech am Februar 1987 zu Esch-Uelzecht kenne geléiert. Hien ass dunn de Cinematograph fir dem Bausch säi Spillfilm Troublemaker ginn, eng Koproduktioun mam SR, deen e grousse Succès zu Lëtzebuerg gouf. Dat war den Ufank vun enger laangjäreger Zesummenaarbecht tëscht dem Weber an dem Bausch. Zesummen hu si eng Rëtsch Spillfilmer gedréint, dorënner A Wopbopaloobop A Lopbamboom (1989), den däitsche Televisiounsfilm Ex und hopp - Ein böses Spiel um Liebe, Geld und Bier (1991), Three Shake-a-Leg Steps to Heaven (1993), a La revanche (2004). Och un Documentarfilmer hu si zesummegeschafft, wéi bei L'homme au cigare, deen 2003 mam éischte Lëtzebuerger Filmpräis als "Beschte Film" ausgezeechent gouf.
2005 gouf de Klaus Peter Weber fir seng Verdéngschter an der Lëtzebuerger Filmindustrie als "Chevalier" mam Ordre de Mérite du Grand-Duché de Luxembourg ausgezeechent. Am selwechte Joer krut hien den "Ehrenpreis des Filmhauses" vum "Franz-Hofer-Preis" fir seng Leeschtung am däitschen an internationale Film.
2009 souz hien an der Jury, déi d'Gewënner vum Lëtzebuerger Filmpräis ausgewielt huet.
Bernard Felten
De Bernard Felten, gebuer de 17. Juni 1965 zu Colmar ass e lëtzebuergesche Mathematiksprofesser am Kolléisch a fréiere Liichtathlet. Hien ass bestuet a Papp vun zwou Duechteren.
Biographie
No senger Première 1984 am Lycée Michel Rodange huet hie bis 1989 zu Paräis op der Universitéit Pierre et Marie Curie Mathematik studéiert. Gläichzäiteg huet hien zu Paräis am INSEP, dem Institut national du sport, de l'expertise et de la performance speziell Stafhéichsprong a Wäitsprong trainéiert. Momentan ass de Bernard Felten Mathesprofesser am Kolléisch.
Zanter 2007 ass hien an de Mathematik-Olympiaden engagéiert:
Säi Palmeres als Liichtathlet
1985 hat hien de Landesrekord am Dräisprong mat 14,93 m, dee vum Guy Kemp duerno gebrach gouf. De Guy Kemp huet den 21. Juli 1990 zu Dikrech en neie Landesrekord mat 15,38 m opgestallt.
Am Wäitsprong huet de Bernard Felten 1989 de Landesrekord mat 7,48 m opgestallt an 1998 mat 7,57 m verbessert. Dee gouf vum François Grailet de 24. Juni 2017 zu Marsa op Malta mat 7,58 m gebrach.
Am Stafhéichsprong hat de Bernard Felten 1995 de Landesrekord mat 5,12 m opgestallt. Zu Vittel an der Hal ass hien 1994 als éischte Lëtzebuerger iwwer 5 m gesprongen. Dëse Rekord gouf vum Fabian Mores e puermol gebrach. De Fabian Mores hält den aktuelle Landesrekord mat 5,40 m, deen hien de 15. Mee 2005 zu Innsbruck opgestallt huet.
Joigny-sur-Meuse
Joigny-sur-Meuse ass eng franséisch Uertschaft a Gemeng am Departement Ardennes an der Grand Est am Dall vun der Meuse.
Wéi 2011 de Parc naturel régional des Ardennes entstanen ass, war Joigny eng vun de Grënnungsgemengen.
Dan Mauruschatt
Den Dan Mauruschatt, gebuer den 30. Dezember 1993 zu Diddeleng, ass e lëtzebuergeschen Handballspiller,.
Zanter dem Joer 2010 spillt den Dan Mauruschatt beim HB Diddeleng. 2019 huet hie fir d'éischt am Kader vun der Lëtzebuerger Härehandballnationalekipp gespillt.
Monte Carlo or Bust!
Monte Carlo or Bust! ass e franséisch-italieenesche Film vum Ken Annakin aus dem Joer 1968.
Ëm wat geet et am Film?
E Kaméidisfilm iwwer de Rallye vu Monte-Carlo an den 1920er Joren…
Saint-Sauveur (Haute-Saône)
Saint-Sauveur ass eng franséisch Gemeng am Departement Haute-Saône am Dall vum Breuchin.
Porcelette
Porcelette ass eng franséisch Uertschaft a Gemeng am Departement Moselle an der Regioun Grand Est.
Dräifaltegkeetssail vun Olomouc
D'Dräifaltegkeetssail (Tschechesch: Sloup Nejsvětější Trojice) vun Olomouc (däitsch: Olmütz), ass eng 35 Meter héich Sail am Barockstil, déi vu 1716 bis 1754 op der Horní náměstí ("Iewescht Plaz") an der mierescher Stad opgeriicht gouf, aus Dankbarkeet fir d'Eradikatioun vun der Pescht am Joer 1716.
Si gouf 2000, ënnert der Referenznummer 859, an d'UNESCO-Lëscht vun de Weltierwen opgeholl.
De Plang fir sou eng Peschtsail opzeriichten, geet op de Steemetzer Wenzel Render zeréck. No sengem Doud goufen d'Aarbechte vum Franz Thoneck, Johann Wenzel Rokický a vum Augustin Scholtz virugefouert. D'Skulpture si vum Phillip Sattler a vum Andreas Zahner. Déi vergëllt Figuregrupp vun der Dräifaltegkeet uewendrop ass vum Goldschmadd Simon Forstner. Alleguer ware si vun Olomouc.
Den 9. September 1754 gouf d'Sail a Presenz vun der béimescher Kinnigin Maria Theresia an hirem Mann Franz Stephan vu Loutrengen feierlech ageweit.
1758 gouf d'Sail, wärend der preisescher Belagerung vun der Stad, duerch Artillerie beschiedegt. Dorun erënnert eng gëlle Kanounekugel, déi uwen an der Sail agebaut gouf.
Passin (Ain)
Passin ass eng franséisch Uertschaft an der Gemeng Champagne-en-Valromey a fréier Gemeng am Departement Ain (01) an der Regioun Auvergne-Rhône-Alpes.
Dräifaltegkeetssail vun Olomouc
Architektur
D'Dräifaltegkeetssail huet e kreesfërmege Plateau mat engem Duerchmiesser vu 15 Meter. Drop ze gesi sinn, op 3 Stäck, Reliefer vun den 12 Apostelen, den Theologeschen Dugenden, sou wéi 18 Hellegefiguren. ënnert hinne sinn de Bommenzinnes, den Adalbert vu Prag an de Wenzel vu Béimen sou wéi och d'Slawenapostele Kyrill a Method.
Passin (Ain)
Bis 1973, wéi se zesumme mat Lilignod an d'Gemeng Champagne-en-Valromey koum, war et eng eegestänneg Gemeng. Se war du bis 1997, wéi déi sougenannt fusion-association eng einfach Fusioun gouf, eng associéiert Gemeng vun der Gemeng Champagne-en-Valromey.
Dräifaltegkeetssail vun Olomouc
Architektur
Op der Spëtz vun der Sail ass eng vergëllt Representatioun vun der Dräifaltegkeet, an do drënner den Äerzengel Méchel. Virdrop ass och nach eng weider vergëllt Figuregrupp, déi d'Himmelfahrt vun der Maria representéiert.
Baâlons
Baâlons ass eng franséisch Uertschaft a Gemeng am Departement Ardennes an der Grand Est.
NGC 32
Den NGC 32 ass en Asterismus am Stärebild Pegasus.
Den Duebelstär gouf den 10. Oktober 1861 vum däitschen Astronom Johann Friedrich Julius Schmidt entdeckt.
Guy Charlier (Sculpteur)
De Guy Charlier, gebuer 1954 zu Roanne am franséischen Departement Loire, ass e Sculpteur, Zeechner a Glaskënschtler.
Hie wunnt a schafft zu Tréier.
Cilly
Cilly ass eng Gemeng am franséischen Departement Aisne an der Regioun Hauts-de-France.
(3753) Cruithne
Den (3753) Cruithne ass een ongeféier 3,3 km groussen äerdnoen Asteroid.
Den Asteroid gouf den 10. Oktober 1986 um Siding-Spring-Observatoire entdeckt. Hie krut ufanks déi virleefeg Bezeechnung 1986 TO. Bei der uschléissender Berechnung vu senger Ëmlafbunn gouf erkannt, datt hie mam Objet 1983 UH identesch ass, dee schonn 1983 am Europäesche Südobservatoire (ESO) am Chile entdeckt gouf. Spéider krut den Asteroid dunn den Numm Cruithne, genannt nom éischte Keltestamm, deen d'brittesch Insele besidelt hat.
Ëmlafbunn
Den (3753) Cruithne ass en Aten-Asteroid a kreest op enger staark exzentrescher Ëmlafbunnëm d'Sonn. Eng weider Eegenheet ass, datt de Cruithne deen éischten entdeckten Asteroid war, deem seng mëttel Ëmlafdauer ëm d'Sonn bal genee engem sideresche Joer entsprécht. Dat bedeit, datt hien a Wiesselwierkung mat der Äerd steet, well sou eng Ëmlafbunn nëmmen ënner bestëmmte Viraussetzunge stabil ass. Bis elo sinn eréischt wéineg deraarteg an 1:1-Bunnresonanz mat der Äerd wiesselwierkend Asteroide bekannt. Asteroiden, déi an 1:1-Resonanz mat engem Planéit stinn, ginn och koorbital Objete genannt, well si der Bunn vum Planéit nokommen. Déi bekanntst koorbital Asteroide sinn déi sougenannt Trojaner, déi sech an de Lagrangepunkten L4 an L5 vum jeeweilege Planéit ophalen. De Cruithne ass awer keen Trojaner. 1997 hu Wëssenschaftler vun der York University aKanada a vun der Universitéit Turku a Finnland seng Ëmlafbunn méi genee ënnersicht an hunn eng komplex mat der Äerd wiesselwierkend Houfeisenëmlafbunn festgestallt.
De Cruithne beweegt sech op enger Distanz vun 0,484 AE (Perihel) bis 1,511 AE Aphel ëm d'Sonn. Seng exzentresch Bahn reecht a Sonnennoperschaft bal bis un d'Merkurbunn erun a kräizt an de baussenzege Beräicher d'Marsbunn.
Seng Bunn ass mat 19,811° däitlech géint d'Ekliptik gebéit. Hien ass doduerch meeschtens baussenzeg vum Planéitebunnplang. De Cruithne gëtt heiansdo als den "zweete Mound vun der Äerd" bezeechent, wat awer net korrekt ass. Den Asteroid leeft net ëm d'Äerd, mä beweegt sech op enger äerd-koorbitaler Bunn ëm d'Sonn, woubäi seng Ëmlafzäit bal e sideresche Joer huet a sou där vun der Äerd gläicht.
Déi tatsächlech Dauer vum Cruithne-Orbit ass nëmmen an der Moyenne ee Joer, den Orbit ass ongeféier 190 Joer laang eppes méi kuerz wéi e Joer an an de follgenden 190 Joer eppes méi laang.
An der Virstellung, an där een d'Verbindung Äerd-Sonn als fest Achs wielt, huet d'Bunn vum Asteroid eng komplex Houfeiseform, d. h. den Asteroid kënnt der Äerd lues "vu vir" (aus der Beweegungsrichtung vun der Bunn), verschwënnt nees an déi selwecht Richtung, daucht 190 Joer spéider "vun hannen" nees op an distanzéiert sech nees dohi fir no 190 Joer erëm „vu vir“ ze kommen. E kompletten Zyklus dauert ongeféier 385 Joer. De Cruithne gouf an der géigewärteger Phas mat dem Äerd-Rendezvos entdeckt. Duerch seng Wiesselwierkung mat der Äerd besteet keng Gefor, datt hie mat Äerd kollidéiert. Hie kann eis net méi no wéi op 15 Millioune km kommen – dat ass ronn déi 40-fach Distanz tëscht Äerd a Mound. Well en sou kleng ass, ass hien och bei der nooster Distanz net mat bloussem A ze gesinn.
D'Bunn vum Cruithne ass duerch déi grouss Exzentrizitéit an hirer héijer Bunnschréi zimmlech komplex, wouduerch si net engem echten Houfeisenorbit ëm d'Äerd follegt. Bunnsimulatioune weisen, datt hie schonn eng gewëssen Zäit an dësem Orbit ass. Seng Bunn ass no Computersimulatiounen awer net laangfristeg stabil. Méiglecherweis wäert de Cruithne dës Bezéiung mat der Äerdbunn nëmmen e puer Joerdausende hunn an dann eng aner Bunn anhuelen.
Änlech Asteroiden
An der Tëschenzäit si weider Asteroide mat änlecher Bezéiung zu der Äerdbunn bekannt: (85770) 1998 UP1, (54509) YORP an 2002 AA29. Dee leschten huet eng bal kreesronn Bunn an der Géigend vun der Äerd a gëllt als deen éischten echte koorbitale Begleeder vun der Äerd op enger Houfeisenëmlafbunn.
Kasatschi (Insel)
Kasatschi (op Russesch: Казачий, wuertwiertlech "(d'Insel/Plaz) vun de Kosaken"), historesch och Iljinski (ru: Ильинский), ass eng russesch Flossinsel , déi op der Wolga, ronn 1,3 km südëstlech vun der Stad Saratow läit. D'Insel ass net bewunnt.
Um Enn vum 16. Joerhonnert war op der d'Insel e Floss-Virposten. Fréier war Kasatschi och méi grouss wéi hautdesdaags, et ass et awer nach eng vun de groussen Inselen op deem Gebitt.
Den Zentrum vu Kasatschi ass e Bësch, déi südlech Küst ass suppeg. Mat en ettleche wëlle Plagen ass d'Insel Kasatschi awer eng beléift lokal Erhuelungsplaz.
Klaus Mann
Hie war de Jong vum Thomas Mann. 1925 huet hie seng éischt Kuerzgeschichte publizéiert an Theaterkritike geschriwwen. Hien hat eng konflikträich Relatioun zu sengem Papp an hat mat de Virurteeler géint seng Homosexualitéit ze kämpfen. E puer Joer laang ass hie mat senger grousser Schwëster Erika Mann uechter d'Welt gereest. 1932 huet hien den éischten Deel vu senger Autobiographie geschriwwen. Wéi d'Nazien 1933 un d'Muecht komm sinn, an ëm wéinst senger Mataarbecht am Cabaret Pfeffermühle nogestallt hunn, ass hien op Paräis, duerno op Amsterdam an an d'Schwäiz geflücht. Am November 1934 krut hien déi däitsch Nationalitéit ewechgeholl, an hien huet en tschechoslowakesche Pass ugeholl. 1936 ass hien an d'Vereenegt Staaten emigréiert, wou en zu Princeton an zu New York gelieft huet. 1937 huet en do säi Partner Thomas Quinn Curtiss kennegeléiert. 1943 huet en d'amerikanesch Nationalitéit ugeholl.
Wärend dem Zweete Weltkrich war hie Staff sergeant vun der 5. US-Arméi an Italien, an am Summer 1945 huet hie fir d'Arméizeitung Stars and Stripes Reportagen aus Däitschland geschriwwen.
Dem Klaus Mann säi bekanntste Roman, Mephisto, gouf 1936 zu Amsterdam fir d'éischt publizéiert. Well den Haaptpersonnage liicht als e Portrait vu sengem fréiere Schwoer, dem Schauspiller Gustaf Gründgens, erëmz'erkennen ass, huet dem Gründgens säi Jong nom Krich e Prozess gefouert, fir datt d'Publikatioun vum Roman sollt verbuede ginn a schliisslech gewonnen. Eréischt 1981 ass en a Westdäitschland nees erauskomm (an der DDR konnt een en déi ganzen Zäit kréien).
Säi Roman Der Vulkan ass ee vun de bedeitendsten Exemplaire vun der däischer Exilliteratur wärend der Zäit vum Zweete Weltkrich.
De Klaus Mann ass zu Cannes un enger Iwwerdosis Schloftablette gestuerwen a gouf do um Cimetière du Grand Jas begruewen.
Luxeuil-les-Bains
Luxeuil-les-Bains ass eng franséisch Gemeng am Departement Haute-Saône am Dall vum Breuchin.
NGC 152
Den NGC 152 ass en oppene Stärekoup am Stärebild Tucana.
Raphael Guden
De Raphael Guden, gebuer den 22. November 2000, ass e lëtzebuergeschen Handballspiller.
Zanter dem Joer 2017 spillt de Raphael Guden beim HC Bierchem. 2019 huet hie fir d'éischt am Kader vun der Lëtzebuerger Härehandballnationalekipp gespillt.
NGC 152
Den NGC 152 gouf den 20. September 1835 vum britteschen Astronom John Frederick William Herschel entdeckt.
Bouvellemont
Bouvellemont ass eng franséisch Uertschaft a Gemeng am Departement Ardennes an der Grand Est.
Folschviller
Folschviller ass eng franséisch Uertschaft a Gemeng am Departement Moselle an der Regioun Grand Est.
Franz von Hoiningen-Huene
De Freiherr Franz von Hoiningen-Huene, gebuer de 15. Abrëll 1888 zu Sarre-Union a gestuerwen um Lampertsbierg den 1. Mee 1973, war en däitschen Offizéier a Schlasshär vum De la Fontaine-Schlass um Lampertsbierg a vun de Schlässer Thorn zu Palzem a Berg zu Nennig op der däitscher Säit vun der Musel.
Éischte Weltkrich
No sengem Secondaire an engem zweejäregen Universitéitsstudium zu Leizig an zu Stroossbuerg huet hie sech bei d'preisesch Arméi gemellt, wou hien am Oktober 1908 Offizéieschaspirant am Kaiser Franz Garde-Grenadier-Regiment Nr. 2 gouf. Am August 1909 gouf hie Leitnant genannt. Wéi den Éischte Weltkrich ugefaangen huet war hie mat enger Maschinnegewierkompanie bei Saint-Quentin am Asaz an hat sech do en Eisent Kräiz 2. Kl. verdéngt. Am Januar 1915 krut en de Grad vum Éischte Leitnant. Kuerz duerno am Mee krut en e Bauchschoss dee mat sech bruecht huet datt e keen Déngscht méi um Feld konnt maachen. Hien huet du Bürosaarbecht fir de Krichspressedéngscht gemaach a spéider um Kommando zu Bréissel. Am Juni 1917 krut en de Kapitänsgrad. Beim Waffeestëllstand den 11. November 1918 huet en Déngscht am Grenadier-Regiment Königin Olga gemaach. Dat Regiment gouf de Mount drop demobiliséiert an am Fréijoer 1920 définitiv opgeléist. Den Hoiningen huet sech dunn engem Freikorps ugeschloss, wou e Kader-Offizéier am Kavallerie-Schützen-Kommando 11 vun der Garde-Kavallerie-Schützen-Division war, déi am Januar 1919 zu Berlin d'Spartakusrevolt néiergeschloen huet an duerno, am Abrëll/Mee, och d'Münchner Räterepublik. Wéinst senger Verletzung hat hie keng Chance fir an déi nei gegrënnt Reichswehr opgeholl ze ginn. Hie gouf den 31. Mäerz 1920 als Hauptmann a.D. aus dem aktiven Déngscht entloss.
Tëschekrichszäit
Hien huet duerno bis am Mäerz 1922 zu Berlin gelieft a koum dunn op Lëtzebuerg fir sech den 2. Mee mat der Marie-Amelie de la Fontaine enger klenger Niess vum Dicks ze bestueden.
Den 1. Mee 1933 gouf hi Member an der NSDAP a wéi 1935 d'Allgemeng Wierflicht an Däitschland agefouert gouf huet hie sech de 7. Abrëll 1935 nees bei d'Arméi zeréckgemellt. Hie krut allerdéngs do e kloren Nee, well en den Déngschtalter fir Reserveoffizéier (45 Joer) iwwerschratt hat. Seng Fra Mia war och eng kuerz Zäit an der Partei an zwar als Tresorière vun der Fraesektioun vun der Landesgruppe Luxemburg am Amt II vun der NSDAP-Auslandsorganisation. Well si awer Lëtzebuergerin war huet si net däerfen an der Partei bleiwen an huet déi Plaz no ongeféier engem Joer missen opginn.
Wéinst Duercherneen oder schlechtem Wëllen an der Zesummenaarbecht vun der däitscher Bürokratie fir d'Cotisatioun anzedreiwen a well hie sech och net besonnesch manifestéiert hat, war de Franz von Hoiningen vun 1935 un net méi Member an der Partei.
Zweete Weltkrich
Wéi den Zweete Weltkrich ugaangen ass, a wéi Lëtzebuerg bis besat war, gouf en als fréieren Offizéier an d'Wehrmacht geruff. 1940/41 war en du Chef vum Laissez-Passer-Büro an der däitscher Gesandtschaft zu Lëtzebuerg, an vum August 1941 un zu Lille.
Berliner Metro
De Berliner Metro ass d'Metrosnetz vun der Stad Berlin an Däitschland. 2020 gouf et dovun zu Berlin 9 Linne mat enger kompletter Längt vun zirka 149 Kilometer, an 175 Statiounen.
Pargny-les-Bois
Pargny-les-Bois ass eng Gemeng am franséischen Departement Aisne an der Regioun Hauts-de-France.
Véronique Linster
D'Véronique Linster, gebuer den 13. Juli 1968, ass eng fréier lëtzebuergesch Liichtahtletin an Olympionikin.
Si huet Lëtzebuerg op den Olympesche Summerspiller 1996 zu Atlanta vertrueden.
Am Mäerz 2014 gouf si Presidentin vum Conseil supérieur des sports zu Lëtzebuerg.
Brannigan
Brannigan ass en US-amerikanesch-brittesche Kriminalfilm vum Douglas Hickox aus dem Joer 1975 no engem Buch vum Harry Kurnitz.
Ëm wat geet et am Film?
De Brannigan vun der Police vu Chicago soll een an den USA gesichte Gangster vu London op Chicago zeréckféieren…
Jean Conzemius (Buergermeeschter)
De Jean Nicolas Conzemius, gebuer den 13. Mee 1839 zu Ierpeldeng a gestuerwen de 6. Juni 1918 zu Déifferdeng, war e lëtzebuergeschen Dokter a Politiker.
De Jean Nicolas Conzemius huet am November 1867 säin Doktorat an der Medezin an an der Chirurgie zu Lëtzebuerg gemaach a sech duerno zu Ettelbréck als Doktor etabléiert. 1872 huet hie sech zu Housen niddergelooss, an 1873 zu Déifferdeng.
De Conzemius war Buergermeeschter vun der Gemeng Déifferdeng vun 1906 bis 1912. Den Déifferdenger Gemengerot huet enger Strooss an der Stad Déifferdeng (Quartier Fousbann) säin Numm ginn: rue Dr. Conzemius.
De Conzemius war Member vun der Société des sciences médicales a vun 1872 u vun der Société de botanique respektiv der Société des naturalistes luxembourgeois (bis zu sengem Doud ).
Säi Fils war den Émile Conzemius, deen als Dokter am Kongo geschafft huet.
José Manuel Imbamba
De José Manuel Imbamba, gebuer de 7. Januar 1965 zu Boma-Saurimo an Angola ass zanter dem 12. Abrëll 2011 kathouleschen Äerzbëschof vu Saurimo. ,
Wercollier
Wercollier ass de Familljennumm vun ë. a. follgende Persounen:
José Manuel Imbamba
Virdrun, vun 2008 bis 2011, war hie Bëschof vun Dundo.
Seng Devise
Als Devise huet de Bëschof Imbamba Omnia omnibus
Urbain Heintz
Den Urbain Heintz, gebuer de 16. Mee 1918 a gestuerwen den 13. August 1950 zu Chatelard (Schwäiz), war e lëtzebuergesche Vëlossportler.
Charles Karpen
Hien huet den 23. Mäerz 1947 fir déi lëtzebuergesch Foussballnationalekipp gespillt.
Macheren
Macheren ass eng franséisch Uertschaft a Gemeng am Departement Moselle an der Regioun Grand Est.
Chagny (Ardennes)
Chagny ass eng franséisch Uertschaft a Gemeng am Departement Ardennes an der Grand Est.
Ailloncourt
Ailloncourt ass eng franséisch Gemeng am Departement Haute-Saône.
NGC 110
Den NGC 110 ass en oppene Stärekoup am Stärebild Cassiopeia. De Stärekoup NGC 110 gouf den 29. Oktober 1831 vum britteschen Astronom John Frederick William Herschel entdeckt.
NGC 42
Den NGC 42 ass eng elliptesch Galaxis am Stärebild Pegasus.
Den Objet gouf den 30. Oktober 1864 vum däitschen Astronom Albert Marth entdeckt.
Tetraphobie
Tetraphobie ass den Numm fir d'Angscht virun der Zuel 4, déi virun allem an asiatesche Länner heefeg ass. Dat kënnt dohier, well d'Wuert Doud an d'Zuel Véier änlech ausgeschwat ginn.
D'Angscht geet sou wäit, datt et virkënnt datt a villen Héichhaiser an Asien d'Stäck mat enger 4 feelen. Zu Hong Kong ginn et zum Beispill Héichhaiser wou d'Stäck vu 40 bis 49 guer net do sinn. D'Nummer vun engem Haus, dat normalerweis op der Nummer 4 an engem Wunnblock sollt stoen, gëtt duerch 3A ersat, 14 duerch 13A, 24 duerch 24A, asw.
Nouvion-le-Comte
Nouvion-le-Comte ass eng Gemeng am franséischen Departement Aisne an der Regioun Hauts-de-France.
Tom Petty
Den Thomas Earl "Tom" Petty, gebuer den 20. Oktober 1950 zu Gainesville, a Florida, a gestuerwen den 2. Oktober 2017 zu Santa Monica, a Kalifornien, war en US-amerikanesche Museker, deen ufanks mat senger Band Tom Petty & the Heartbreakers gespillt huet, méi spéit och als Solokënschtler.
1976 hunn Tom Petty & the Heartbreakers hiren éischten Album erausbruecht. 1989 huet de Petty säin éischte Soloalbum, Full Moon Fever, publizéiert.
Ferschweiler
Ferschweiler ass eng Uertsgemeng vun der Verbandsgemeng Südeifel am Äifelkrees Béibreg-Prüm, am Däitsch-Lëtzebuerger Naturpark a Rheinland-Pfalz.
Se läit op engem Plateau vum Lëtzebuerger Sandsteen, Ferschweiler Plateau genannt.
Geschicht
Ferschweiler gouf eng éischt Kéier 751 an enger Charte vum Klouschter Iechternach als Vilare ernimmt; et gëtt ugeholl, datt et op Reschter vun enger réimescher Besidlung zeréckgefouert ka ginn. Bis un d'Enn vum 18. Joerhonnert ass d'Geschicht vu Ferschweiler enk mam Klouschter Iechternach verbonnen, deem et weltlech wéi kierchlech ënnerstallt war. A Chartë vun 1069 an 1148 gëtt d'Uertschaft Wilre genannt, als Vertswiler gëtt 1161 eng „ecclesia“, 1410 eng Kapell ernimmt. 1528 gouf et zu Verswiler néng Stéit.
NGC 147
Den NGC 147 ass d'Bezeechnung fir eng Zwerggalaxis am Stärebild Cassiopeia. Den NGC 147 huet eng Wénkelausdeenung vun 13,2' × 7,9' an eng visuell Magnitude vun 9,4 mag. Si ass eng Begleetgalaxis vum Andromedaniwwel a bilt zesumme mam NGC 185 eng Koppel.
Ferschweiler
Geschicht
1538 gouf eng Kierch am spéitgotesche Stil gebaut; den Tuerm dovun, no der Hl. Lucie Luzienturm genannt, steet nach haut do.
NGC 147
Entdeckung
D'Zwerggalaxis gouf den 8. September 1829 vum däitsch-britteschen Astronom John Frederick William Herschel entdeckt. Si gehéiert zu der lokaler Grupp. Dëst gouf 1944 vum Walter Baade bestëmmt, wou hien eenzel Stäre mat dem 100-Zoll-Teleskop um Mount Wilson-Observatoire opléise konnt.
Ferschweiler
Awunner
Datequell: Statistisches Landesamt Rheinland-Pfalz
L'hermine (Film)
L'hermine ass e franséische Film vum Christian Vincent aus dem Joer 2015.
Ëm wat geet et am Film?
De Michel Racine (Fabrice Luchini), de strenge President vun engem Geriicht, changéiert säi Liewe wéi an der Jury vun engem Prozess eng Fra (Sidse Babett Knudsen) optrëtt an déi hie verléift ass…
Exzentrizitéit
Exzentrizitéit (vum lat. ex centro ‚aus der Mëtt‘) ass e Begrëff deen a follgende Beräicher virkënnt:
Bardina
Bardina ass de Familljennumm vun ë. a. follgende Persounen:
mat russeschen Originnen
Bardina (cyrl: Бардина) ass d'weiblech Form vum russesche Familljennumm Bardin (Бардин). Fir méi Information kuckt wgl. Bardin.
Verbrechen nach Schulschluß (Film 1959)
Verbrechen nach Schulschluß ass en däitsche Film vum Alfred Vohrer aus dem Joer 1959 no engem Roman vum Walter Ebert.
Maclaurin (Moundkrater)
De Maclaurin ass en Aschlagkrater südwestlech vum klenge Mare Spumans am ëstlechen Deel vun der viischter Moundsäit. Hie läit nordëstlech vum opfällege Krater Langrenus a west-nordwestlech vum Krater Gilbert.
La Horgne
La Horgne ass eng franséisch Uertschaft a Gemeng am Departement Ardennes an der Grand Est.
Yuval Noah Harari
De Yuval Noah Harari, gebuer de 24. Februar 1976 zu Kiryat-Ata an Israel, ass en Historiker a Geschichtsprofesser op der hebräescher Universitéit zu Jerusalem. Hien ass e Bestseller-Auteur, dee weltwäit bekannt gouf duerch seng populärwëssenschaftlech Trilogie "Eine kurze Geschichte der Menschheit", "Homo Deus – Eine Geschichte von Morgen" an "21 Lektionen für das 21. Jahrhundert".
Maclaurin (Moundkrater)
D'Kraterstruktur vum Maclaurin erschéngt ongewéinlech, well vill kleng Krateren u säi baussenzege Rand stoussen. Am Norde sinn dat speziell déi vu Lava iwwerschwemmt Maclaurin O a Maclaurin K. Laanscht d'Nordost-, Ost- an d'Südsäit sinn och Satellittekrateren. Déi dräi Krateren um Südrand, zu deene Maclaurin A a Maclaurin N gehéieren, si wäit genuch an den Haaptkrater agedrongen, fir den Ëmrëss op där Plaz ofzeflaachen. Déi eenzeg fräi Plazen am Ëmfang sinn op der Westsäit an op enger kuerzer Streck am Südosten. Trotz allem huet de Maclaurin eng zimmlech kreesronn Form.
Prinz (Moundkrater)
De Prinz ass en Aschlagkrater op der nordwestlecher viischter Moundsäit.
Maclaurin (Moundkrater)
Déi bannenzeg Kraterwänn falen an engem liichte Rampli op den ofgeflaachte Kraterbuedem. De mëttlere Beräich gouf, méiglecherweis duerch basaltesch Lava, nei gebilt an huet dofir wéinst senger donkeler Téinung eng niddreg Albedo. Am Mëttelpunkt vum Kraterbuedem läit en niddregen zentrale Bierg.
Yuval Noah Harari
Den Harari huet vun 1993 bis 1998 op der hebräescher Universitéit zu Jerusalem Geeschteswëssenschaften studéiert an huet sech op d'Geschicht vum Militär am Mëttelalter spezialiséiert. Hien huet dunn um Jesus College op der Oxford Universitéit promovéiert. Am Joer 2002 krut hien den Doktertitel fir seng Aarbecht "History and I. War and the Relations between History and Personal Identity in Renaissance Military Memoirs, c. 1450–1600". Säit 2005 enseignéiert den Harari op der hebräescher Universitéit zu Jerusalem. Hien huet sech mat groussen Entwécklungen vun der Mënschheetsgeschicht auserneegesat, dobäi ass säi Buch "Eine kurze Geschichte der Menschheit" (Titel vun der däitscher Iwwersetzung, d'Original ass op Hebräesch) entstanen. Dëst Buch gouf weltwäit a bal 50 Sproochen iwwersat. Opbauend op deem Erfolleg huet den Harari nach zwee weider Bicher erausbruecht, déi an Tëscht och als Comics adaptéiert goufen. Am Joer 2017 gouf säi Buch "Homo Deus" an Däitschland "Wissensbuch des Jahres" a war och Gewënner beim Deutschen Wirtschaftsbuchpreis. Den Harari lieft vegan a setzt sech ënnert anerem och an géint d'Massendéierenhaltung.
A senge Bicher beliicht den Harari net nëmmen d'Geschicht vun der Mënschheet, mee hie liwwert och een Ausbléck op dat, wat senger Usiicht no nach komme wäert. Dobäi setzt hie sech ausernee mat den Auswierkungen vun der digitaler Revolutioun a mat der Biotechnologie. D'Receptioun vu senger Aarbecht ass gedeelt. Engersäits huet den Harari vill Leit bis hin zu Spëtzepolitiker duerch säi Storytelling inspiréiert, anerersäits kritt hien aus méi akademesche Kreesser och reprochéiert, datt hie sech mat senge ganz allgemeng formuléierten Theesen enger wëssenschaftlecher Iwwerpréiwung duerch Spezialiste géif entzéien.
Prinz (Moundkrater)
De Krater läit nordëstlech vum prominente Stralekrater Aristarchus am Flaachland vum Oceanus Procellarum.
De Kraterrand ass gréisstendeels iwwerflut. Nëmmen den nordëstlechen Deel ass erhalen. Am Norde läit d'Rillesystem vum Rimae Prinz. Nordëstlech leien d'Montes Harbinger.
Niewekratere
Den Niewekrater Prinz A krut en neien Numm: Vera an den Niewekrater Prinz B krut och en neien Numm: Ivan
De Krater Prinz gouf 1935 vun der I.A.U. offiziell nom däitsch-belsche Geolog a Selenograph Wilhelm Prinz genannt.
Viaduc iwwer d'Sernigerbaach
De Viaduc iwwer d'Sernigerbaach  um Lieu-dit Wollefsmillen ass eng Autobunnsbréck iwwer den Dall vun der Sernigerbaach an den CR141B bei Waasserbëlleg.
Iwwer d'Bréck féiert d'Tréierer Autobunn. Se ass 650 m laang a ronn 40 m heich
Se gouf tëscht 1985 an 1987 gebaut.
Philippe Richard
De Philippe Richard, gebuer de 24. Juni 1891 zu Saint-Étienne a gestuerwen de 24. Dezember 1973 zu Paräis, war e franséische Schauspiller.
NGC 7407
Den NGC 7407 ass eng Spiralgalaxis am Stärebild Pegasus. D'Galaxis gouf am Joer 1873 vum Astronom Édouard Jean-Marie Stephan mat sengem 31,5 Zoll-Spigelteleskop entdeckt a spéider vum Johan Dreyer am New General Catalogue opgeholl.
Visions of Europe
Visions of Europe ass en europäesche Film mat 25 Kuerzfilmsegmenter vu 25 europäesche Regisseuren aus dem Joer 2004.
Hannergrond
D'Iddi fir de Film kënnt vum dänesche Filmregisseur Lars von Trier. En ass den 1. Mee 2004 fir d'éischt Kéier op der Televisioun gelaf, de selwechten Dag, wéi 10 nei Länner EU-Memberstaate goufen. Fir de Film hu 25 Regisseuren a Regisseurinnen aus 25 europäesche Länner e Segment vu 5 Minutte gedréint. D'Thema war "Europa" an d'Filmformat 16:9. Fir de Rescht hate si absolut kënschtleresch Fräiheet.
De Film ass op enger Rei Filmfestivalle gelaf, dorënner um Filmfestival vu Locarno.
Dat lëtzebuergescht Segment
Dat lëtzebuergescht Segment The Language School gouf vum Andy Bausch geschriwwen, gedréint a produzéiert.
Et geet ëm en Zouhälter (gespillt vum Hervé Sogne), deen eng Rei litauesch Prostituéiert (Runa Egilsdóttir, Gintare Parulyte, Mendaly Ries, Claudia Girotto, Sarah Cottani) an e Sproochecours bréngt, wou en EU-Beamten (Marco Lorenzini) hinne lëtzebuergesch Ausdréck bäibréngt, déi si fir hir Aarbecht brauchen. E Pechert (Franck Sasonoff) ass an eng vun de Fraen, d'Ludmilla, verléift. Hie geet an d'Klass niewendrun, wou e Mann enger Grupp Erwuessene bäibréngt, wéi een e Pechert op Lëtzebuergesch beleidegt wann een e Protokoll kritt. Ee vun de Schüler (Christian Kmiotek) schléit dem Pechert eng op de Bak. Hie geet op d'Toilett well seng Nues blutt a begéint dem Ludmilla am Gank. Si kësse sech. Den Zouhälter rifft de Pechert, mä déi aner Frae stelle sech virun de Pechert an d'Ludmilla fir se ze schützen.
De Serge Tonnar huet d'Filmmusek geschriwwen, de Klaus Peter Weber d'Kameraarbecht gemaach an de Misch Bervard de Schnëtt.
Mazerny
Mazerny ass eng franséisch Uertschaft a Gemeng am Departement Ardennes an der Grand Est.
Nouvion-et-Catillon
Nouvion-et-Catillon ass eng Gemeng am franséischen Departement Aisne an der Regioun Hauts-de-France.
IC 2602
Den IC 2602 ass en Oppene Stärekoup vum Typ II3m am Stärebild Carina südlech vun der Ekliptik. Hien huet eng visuell Magnitude vun +1,6 mag an en Duerchmiesser vun 100 Bouminutten. Hie läit ronn 480 Liichtjoer vun eisem Sonnesystem ewech an huet en Duerchmiesser vun zirka 10 Liichtjoer. Am Stärekoup si ronn 60 iewescht Haaptreiestär]]en. Den Alter vum Koup gëtt op 50 Millioune Joer geschat. De Stärekoup gëtt och ënner der Bezeechnung "Südlech Plejaden" gefouert. Op der Südhallefkugel kann een den IC 2602 liicht fir d'Plejade vum nërdleche Stärenhimmel halen.
Den Objet gouf 1751 vum Nicolas Louis de Lacaille entdeckt.
Lachambre
Lachambre ass eng franséisch Uertschaft a Gemeng am Departement Moselle an der Regioun Grand Est.
Deux hommes dans la ville
Deux hommes dans la ville ass e franséisch-italieenesche Film vum José Giovanni aus dem Joer 1973.
North by Northwest
Ëm wat geet et am Film?
Den New Yorker Publicitéits-Spezialist Roger Thornhill gëtt an engem Restaurant um Wee bei den Telefon vun arméierte Gangster entfouert, déi e fir e gewëssen George Kaplan halen. Si féieren en an eng Villa, wou se n e mat Alkohol voll maachen an dann an den Auto setzen a probéieren, e veronglécken ze loossen. Den Thornhill kënnt dovun, andeems e sech der Police stellt, kann awer net beweise wat geschitt ass, well wéi en d'Police bei d'Haus féiert, ass vun deene Béise keen ze gesinn, an et stellt sech eraus, datt de Proprietär en héije Beamte bei der UNO ass. Wéi den Thornhill sech mat him ënnerhale wëll, fir ze verstoen, wat dat mat deem Kaplan op sech huet, gëtt dësen hannerrécks erstach, an den Thornhill muss sech elo net nëmme virun Onbekannte verstoppen, déi en ëmbrénge wëllen, mä och virun der Police, déi en als presuméierte Mäerder sicht, a gläichzäiteg erausfannen, wien a wou dee Kaplan ass, deen de Grond vun där ganzer Verwiesselung ass.
En Indiz féiert en op Chicago, wou en am Zuch fir dohin déi mysteriéis an attaktiv Eve Kendall kenneléiert...
Soss
Dem Hitchcock säi Cameo-Optrëtt ass direkt no den Titele vum Virspan, wou em eng Dier vun engem Bus virun der Nues zougejummt gëtt.
Zeenen, déi an d'Filmgeschicht agaange sinn, sinn ë. a. de Rendez-vous op oppener Gewan, matzen an de Maisfelder, wou den Held op eemol vun engem Pestizide-Fliger attackéiert gëtt, an d'Schlusszeen bei de Presidente-Käpp um Mount Rushmore.
Chalamont
Chalamont ass eng franséisch Gemeng am Departement Ain (01) an der Regioun Auvergne-Rhône-Alpes.
La Neuville-Bosmont
La Neuville-Bosmont ass eng Gemeng am franséischen Departement Aisne an der Regioun Hauts-de-France.
NGC 6309
Den NGC 6309 (aner Bezeechnung PK 9+14.1) ass e planetareschen Niwwel am Stärebild Serpens.
Ben E. King
De Ben E. King, gebuer den 28. September 1938 als Benjamin Earl Nelson zu Henderson, an North Carolina a gestuerwen den 30. Abrëll 2015 zu Teaneck, am New Jersey, war en US-amerikanesche R&B- a Soulsänger.
Hien huet 1955 an der Band Five Crowns ugefaange mat sangen a gouf 1959 bekannt als Tenor vun der Band The Drifters, déi mat Save the Last Dance for Me hire gréissten Erfolleg hat. Duerno huet hien eng Solocarrière gemaach.
1961 hat de Ben E. King säi gréisste kommerzielle Succès mat Stand by Me, deen an de spéiden 1980er Joren nach eng Kéier an Europa an d'Hitparade koum duerch säi Gebrauch an enger Jeans-Reklamm, an doduerch datt et den Titel an Titelsong vun engem Film war.
Aner Titelen, déi an den 1960er an 1970er Joren erauskoumen, haten och e gewësse Succès, mä koumen net méi un dee vu Stand by me erun.
Écromagny
Écromagny ass eng franséisch Gemeng am Departement Haute-Saône.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
François Maas
De François Maas, gebuer de 7. Oktober 1925, gouf och nach Pitt genannt, war e lëtzebuergesche Foussballspiller.
Hien huet den 22. Mee 1949 fir déi lëtzebuergesch Foussballnationalekipp gespillt.
Hie war Golkipp bei der Fola Esch, a stoung 211-mol am Gol. Deemno ass hien de Spiller deen nom Willy Peiffer (268) an nom Nicky Fratoni (258) déi meescht Matcher fir d'Fola gespillt huet.
Austrëtt vum Vereenegte Kinnekräich aus der Europäescher Unioun
Den Austrëtt vum Vereenegte Kinnekräich aus der Europäescher Unioun, dacks einfach Brexit genannt, war den 31. Januar 2020, an ass duerch d'Austrëttsofkommes, dat am Januar 2020 ënnerschriwwe gouf, rechtlech festgehale ginn.
Zanter dem 1. Januar 2021 gehéiert d'Vereenegt Kinnekräich, no enger Iwwergangsphas, och net méi zum EU Bannemaart an der Zollunioun. An engem Partnerschafts- a Kooperatiounsofkommes vum 30. Dezember 2020 goufen déi laangfristeg Bezéiungen tëscht dem Vereenegte Kinnekräich an der EU festgeluecht.
Et handelt sech ëm e bis dohin eemolege Schratt, an d'Diskussiounen iwwer Vir- an Nodeeler dovun ginn, absënns am Vereenegt Kinnekräich, och nom Austrëtt weider, mat am Hannergrond der Schwieregkeet, nei wa méiglech favorabel Handelsaccorde mat anere Länner z'ënnerschreiwen, an de méi schwéieren Handelsbezéiunge mat der EU vu baussent dem Bannemmart.
Oflaf
Den Austrëttsprozess gouf duerch e Referendum iwwer d'Memberschaft an der EU, den 23. Juni 2016 (dacks einfach Brexit-Referendum genannt), ugestouss, an deem 51,89% vun de Wieler dofir gestëmmt hunn, dass hiert Land d'EU sollt verloossen. D'Premierministesch Theresa May huet den Austrëtt den 29. Mäerz 2017 formell initiéiert, andeems se dem Europäesche Conseil schrëftlech notifiéiert huet, datt hiert Land, geméiss dem Artikel 50 vum Traité iwwer d'Europäesch Unioun d'EU an Euratom verloosse wéilt.
Domat huet automatesch eng zweejäreg Verhandlungsphase ugefaangen, déi 2019 op Wonsch vum Vereenegte Kinnekräich dräimol huet misse verlängert ginn: An enger Ried am Januar 2017 huet d'May en 12-Punkte Plang fir e Brexit ouni partiell oder assoziéiert Memberschaft vun der EU presentéiert; d'Vereeengt Kinnekräich sollt dowéinst den europäesche Bannemaart, d'Zollunioun an d'Juridictioun vum Europäesche Geriichtshaff verloossen. De 14. November 2018 sinn d'EU an déi brittesch Regierung sech iwwer en entspriechend Austrëttofkommes eens ginn. De Vott iwwert den Austrëttssaccord am britteschen House of Commons, deen den 11. Dezember 2018 virgesi war, gouf verréckelt, virun allem well vill Deputéiert géint déi sougenannt "Backstop"-Klausel waren, déi eng haart Grenz tëscht Irland an dem Vereenegte Kinnekräich verhënnere soll. Et gouf Noverhandlungen, ma bei dräi Ofstëmmungen, tëscht Januar a Mäerz 2019, huet all Kéiers eng grouss Majoritéit géint den Accord gestëmmt. Fir ze verhënneren, dass d'Vereenegt Kinnekräich den 29. Mäerz 2019 vun engem Dag op deen aneren ouni iergend en Accord mat der EU do stéing, hu sech d'brittesch Regierung an den Europäesche Conseil zweemol drop gëeenegt, den Austrëttsdatum ze verréckelen, bei der zweeter Kéier op den 31. Oktober 2019. Dat huet zu der absurder Situatioun gefouert, datt d'Vereenegt Kinnekräich, well et weiderhi Member war, bei den Europawale huet misse matmaachen, bei där eng nei gegrënnt Brexit-Partei 30 % vun de Stëmme krut.
Am Juli 2019 huet d'Theresa May demissionéiert an de Boris Johnson gouf hiren Nofollger. De 17. Oktober hunn d'britesch Regierung an d'EU sech iwwer e neiverhandelten Accord gëeenegt, deen kee Backstop méi virgesinn huet. Well d'House of Commons, dat hätt sollen den 19. Oktober driwwer ofstëmmen, dëse Vott verréckelt huet, huet den Johnson nach eng Kéier ugefrot, den Austrëttsdatum no hannen ze verréckelen, woufir mam Europäesche Conseil den 28. Oktober eng Eenegung fonnt gouf, den Datum vum 31. Januar 2020 festzehalen.
Doropshin huet d'House of Commons fir den 12. Dezember 2019 fréizäiteg Neiwalen ausgeruff. Dobäi krut déi Konservativ Partei eng absolut Majoritéit vun de Parlamentssëtzer, an huet den 20. Dezember d'Gesetz gestëmmt, dat d'Regierung ermächtegt, den Austrëttsaccord z'ënnerschreiwen. Am Januar 2020 huet och d'Europäescht Parlament an den Europäesche Conseil d'Brexit-Ofkommes guttgeheescht, sou dass d'Vereengt Kinnekräich den 31. Januar 2020 um 23:00 UTC (Mëtternuecht CET) d'Europäesch Unioun an den EURATOM verlooss huet. Et ass awer, an enger Iwwergangsphas, bis Enn 2020 am EU Bannemaart an an der Zollunioun bliwwen.
Op de leschte Stëppel gouf den 30. Dezember 2020 dann och nach en Handels- a Kooperatiounsofkommes tëscht der Europäescher Unioun an dem Vereenegte Kinnekräich ënnerschriwwen, dat den 1. Januar 2021 provisoresch a Kraaft getrueden ass. Domat waren d'Modalitéite fir déi zukünfteg Relatioune festgehalen, och wann nach am Detail vill Sujete weider verhandelt hu misse ginn. Absënns d'Fro, wéi een nom britteschen Austrëtt aus dem Bannemaart an der Zollunioun déi wirtschaftlech Bezéiungen tëscht Groussbritannien an der Insel Irland, wou Nordirland en Deel vum Verenegte Kinnekräich ass, an d'Republik Irland en EU-Memberstaat, ouni dass eng siichtbar Grenz entstoe soll, reegele soll, huet fir vill Diskussioune gesuergt. Schlussendlech hunn d'Kommissiounspresidentin Ursula von der Leyen an de brittesche Premierminister Rishi Sunak de 27. Februar 2023 de Windsor-Accord ënnerschriwwen, mat deem Nordirland fräien Handelszougang souwuel zum EU-Bannemaart wéi och dem brittesche Maart soll kréien, a mat deem dem nordiresche Parlament e Vetorecht géintiwwer neien EU-Reegelen zougestane soll ginn.
D'Wuert 'Brexit'
"Brexit ass e Portemanteau-Wuert aus British an exit.
Romanèche
Romanèche ass eng franséisch Uertschaft an der Gemeng Hautecourt-Romanèche a fréier Gemeng am Departement Ain (01) an der Regioun Auvergne-Rhône-Alpes.
Bis 1973, wéi se mat Hautecourt fusionéiert huet fir d'Gemeng Hautecourt-Romanèche bilden, war et eng eegestänneg Gemeng. Se war du bis 1997, wéi déi sougenannt fusion-association eng einfach Fusioun gouf, eng associéiert Gemeng vun der Gemeng Hautecourt-Romanèche.
James Gibson
Den James B. Gibson ass en US-amerikaneschen Astronom an Asteroidenentdecker.
Tëscht 1971 an 1985 huet hien um Felix-Aguilar-Observatoire an um Palomar-Observatoire am Ganze 26 Asteroiden, entdeckt, véier dovun zesumme mat sengem Kolleeg Carlos Ulrrico Cesco.
Kuckt och
•	Lëscht vun den Asteroiden
Michigan
De Michigan ass e Bundesstaat am Norde vun den USA. De Michigan ass zanter dem 26. Januar 1837 de 26. Bundesstaat vun den USA. Den Numm kënnt vu mishi-gami, e Wuert aus der Sprooch vum Indianerstamm vun de Anishinabe dat Grousse Séi bedeit.
Geographie
De Michigan grenzt am Norden an am Osten un d'kanadesch Provënz Ontario, am Süden un den Ohio an den Indiana, am Westen un de Minnesota (zu dem awer keng Landgrenz besteet, de Lake Superior mécht d'Grenz)an de Wisconsin an am Südweste grenzt en un den Illinois (zu dem och keng Landgrenz besteet, do ass de Michiganséi d'Grenz). De Michigan huet 83 Counties.
De Michigan ass dee Staat aus den USA mat dem gréisste Waasserundeel. Déi fënnef Grouss Séien, vun deenen der véier am Michigan leien, sinn déi gréisst Grupp vu Séisswaasserséien op der Äerd. De Michigan ass och den eenzege Staat an den USA deen an zwee gedeelt ass, duerch de Michiganséi.
Gréisst Stied
De Michigan gehéiert zum sougenannte Rust Belt, wou zanter den 1950er Joren d'Populatioun nëmme lues wiisst oder souguer réckleefeg ass. Vun 2000 op 2010 ass d'Bevëlkerung vum Michigan fir déi éischt Kéier zeréckgaangen.
Ekonomie
D'Industrie an den Tourismus sinn déi zwou Branchen déi am meeschten Ëmsaz maachen. Detroit ass de wichtegsten Zentrum wat d'Autoindustrie ugeet: Ford, Chrysler a General Motors hunn do hire Sëtz. Déi grouss Séien zéien all Joer Milliounen Touristen un.
Jill Haworth
D'Jill Haworth gebuer als Valerie Jill Haworth de 15. August 1945 zu Hove, Ost Sussex, England a gestuerwen den 3. Januar 2011 zu New York war eng englesch Schauspillerin.
Lallemand (Moundkrater)
De Lallemand ass en Aschlagkrater um westlechste Rand vun der viischter Äerdmoundsäit, nërdlech vun de Montes Rook a südlech vum Lacus Autumni.
De Krater gouf 1985 vun der IAU offiziell nom franséische Physiker an Astronom André Lallemand genannt.
Eptakaidekaphobie
Eptakaidekaphobie ass den Numm fir d'Angscht virun der Zuel 17, déi virun allem an Italien heefeg ass.